  Наталья Тетерина 15-тӥ тулыспалэ Ижкарын «Быронтэм батальон» («Бессмертный батальон») акция ортчоз. Кызьы вераз ивортодэтъя «Удмуртия» агентстволы Ветеранъёслэн «Боевое братство» огъяросси мер огазеяськонзылэн элькунъя ёзэтэзлэн кивалтӥсез Игорь Быков, ужрад Совето армиез Афганистанысь поттэм дырысен 29 ар тырмонлы сӥземын. Акция Россиысь тросаз улосвылъёсын кык ар радъяське ни. Туэ ми но та акция борды итӥськыны но асьме улосвылын ортчытыны малпам. Ижкарын со нырысьсэ радъяське Игорь БыковУжрадэ пыриськисьёс интыысь ожъёсын Удмуртиысь быремъёслэн туспуктэмъёсынызы Ялан ӝуась тыл дорысен ожгарчиослы-интернационалистъёслы синпелет дорозь ортчозы. 11 часын кутскись шествие ожъёсысь ветеранъёс, бырем муртъёслэн семьяоссы, патриотизмъя клубъёслэн ёзчиосыз, студентъёс но дышетскисьёс пыриськозы. Акция кулэ возьматыны, <…> асьмелэн зэмзэ но геройёсмы вань — асьме улосчиос, кудъёсыз быризы интыысь ожъёсын Игорь БыковЭлькунысь «Боевое братство» огазеяськонлэн тодэтъёсызъя, Афганистанын, Чечняын но мукет интыосысь ожъёсын улосвылысьтымы 216 адями быриз. Тегъёс: Ижкар Удмуртия Мерлык ож буреваён  